При спомен храму Светог мученика кнеза Лазара и свих светих мученика српских формирана је и библиотека. Библиотека овог спомен храма, броји више од 700 различитих наслова из области војне историје, политичко-аналитичких списа, психологије, религиозног штива, белетристике и других области. Библиотека има и веома ријетке антикварне књиге које чувају значајне историјске податке, а датирају из периода Првог свјетског рата, затим Другог свјетског рата, па до Одбрамбено-отаџбинског рата Републике Српске. Попис књига у библиотеци извршила је Мирослава М. Гороња, професор српског језика и књижевности, из Бијељине. Удружење ратних добровољаца 1912-1918 њихових потомака и поштовалаца из Београда и Друштво српских домаћина из Београда су 2018. године библиотеци спомен храма поклонили већи број књига.